經數:一七四八

經名:無量壽經連義述文贊卷下

頁數:一六一

上	欄

皆補處不應遊化故. 釋除本願皆無中天

經曰阿難彼國至大千世界者述云此第二光

明殊妙有二. 此初標光參差也. 玉篇云一尋

八尺也. 又云七尺此似非也. 應同刃故

經曰阿難白佛至化生彼國者述云此後逐難

更申也. 卽言於此土修菩薩行. 卽知無諍王

在於此方. 寶海亦然

經曰阿難其有至三十二相者. 述云此第三身

相備足也. 隨好不定故不說之

經曰智慧成滿至無生法忍者. 述云此第四智

德勝妙也. 有說證會法性故云深入諸法. 窮

達妙詮故云究暢要妙. 此必不然. 衆生生彼

得此二智應無凡小故. 今卽入諸法者悟所

詮故. 暢要妙者閑能詮故也. 又說諸根卽信

等五非也. 信等卽鈍根故今卽六根也. 有說

二忍者卽生法二忍又五忍中之初二種. 無

生忍者卽第四忍. 此恐不然. 無生法忍卽生

法忍故. 超於順忍忽說無生無別所以故. 今

卽中下之人唯得音響柔順二忍. 上品之屬

於不可數法得無生忍故云不可計. 旣有利

鈍必是凡地故. 而非根性利鈍也

經曰又彼菩薩至如我國也者. 述云1此第如

是四反積地四寸也. [&FFFF]#怡說文和悅也方言

怡喜也

經曰佛告阿難至無違無失者. 述云此第八行

德圓備有二. 初別歎後總結. 初又有七. 此初

行修離過有三. 此初化行離過. 卽順彌陀佛

智慧故也

經曰於其國土至無染著心者. 述曰此第二自

中	欄

行無失有二. 此初修自行有六. 此初修施行

也. 離見故無我所心離愛故無染著也

經曰去來進止至無競無訟者. 述云此第二修

戒行也離身過故. 去來進止情無所係隨意

自在離意過故. 無所適莫無彼無我位法師

云適者往也. 莫者止也. 若爾應同去止離身

過. 今唯論語於天下無所適莫也. 適親也莫

疏也. 離口過故. 無競無訟彼我俱已故無有

競訟

經曰於諸衆生離蓋淸淨者. 述云此第三

修忍行也. 無瞋□故柔陸無□慢故調伏. 瞋

□旣不起忿恨斯止. 由此亦離五蓋淸淨

經曰無有厭怠至勝心深心者. 述云此第四修

勤行也. 心善不息故無懈怠心. 無行不修故

云等心. 無下足故云勝心. 無退屈故云深心

經曰定心者. 述云此第五修定行也. 離諸散

亂故云定心. 愛法樂法喜法之心者述云此

第六修慧行也. 有說愛是欲樂是信喜是貪.

有說愛是終成樂是聞時喜是心時. 二俱不

然. 欲信等卽施戒等眷屬行故. 以終向始無

別所以. 如其次第故. 今卽聞慧愛樂故云愛

法. 思慧味著故云樂法. 修慧潤神故云喜心

過. 有說因盡故滅煩惱果盡故離惡趣心非

也. 果非唯心故. 今卽離惑故離煩惱業盡故

離惡趣心

經曰究竟一切菩薩所行者. 述云此第三總結

也

經曰具足成就無量功德者. 述云此第二成德

下	欄

圓備有二. 此初總歎也

經曰得深禪定至覺了法性者. 述云此後別歎

有二. 此初成自德也. 禪定通明慧七覺者旣

成之德. 禪者四禪定者四空通者六通明者

三明慧者三慧. 七覺亦在見道位故進心佛

德故修心佛法所心之德. 德雖無量略擧五

眼. 肉天二眼皆以淨色爲體. 彼土肉眼通見

無數世界諸色故云淸徹. 所見審實故無不

了. 有說肉眼見障內色非也. 違淸徹明了故.

今卽照□現在色像名爲肉眼. 依定所發眼

能見衆生死此生彼故名天眼. 所見廣多故

云無量. 亦長遠故云無限. 法眼卽以有智爲

體能見衆生根欲性心及諸佛法故名法眼.

普知三乘道法差別故云究竟諸道. 慧眼卽

以空智爲體照眞空理故云見眞. 窮眞理之

源故云度彼岸. 度者至也. 佛眼自有二所謂

總別. 別卽一切種智爲體無法不照故云具

足. 亦見佛性故云覺法性. 總卽前四眼佛之

所得. 觀境同盡故云具足了

經曰以無□智爲人演說者. 述云此後成化

德. 卽四無□辯爲物說法也

經曰等觀三界至煩惱之患者. 述云此第三

行修具足有二. 此初修行也. 觀三界空無者

卽捨生死行. 欲等三界無有一界而不空者故

云等觀. 志心佛法者卽欣菩提行. 具辯才者

卽利他之德所謂四辯等. 滅煩惱患者化他

之益

經曰行如來生至二餘俱盡勢. 述云此後修成

有二. 此初自行成又有二. 此初解行雙成也

經數:一七四八

經名:無量壽經連義述文贊卷下

頁數:一六二

上	欄

有說從如來生解法如如者是其理解. 善知

習滅方便者是其敎解. 解由如來敎化而生

解一切法皆卽如故云從如來生解法如如.

習善之敎名習音聲. 滅惡之敎名滅音聲. 於

此善解巧知故云善知方便. 此猶不盡. 敎解

亦從佛化生故. 有說習卽集諦意亦兼苦. 滅

卽滅諦含道之言. 因果相涉. 故說四諦之敎

卽音聲方便. 此亦不然. 集雖必苦苦有非集.

滅之與道爲無爲異. 不可以集滅說攝苦道

故. 今卽從如來生者卽總顯菩薩獲解之所

由. 解法如如者卽別申悟非安立眞之智. 善

智習滅者卽別辨悟安立諦之解. 習滅者擧

染因淨果不盡之言. 眞絶衆相而說四諦唯

敎施設故云音聲方便. 由於聖敎能善解故

不欣世語樂在正論. 有說離口四過故不欣

世語. 作四聖言故樂在正論非也. 想實聖言

必非正論故卽解成是也. 崇佛道者心菩提

之心. 知法寂滅者修對治之行. 二餘俱盡者

除障苦之行. 有說生身是報餘煩惱是分段

之餘. 初地上盡. 變易二餘當盡故. 有說煩惱

及習二餘俱盡. 二俱不然. 前七地中亦受分

段煩惱餘氣名爲餘習必非煩惱故. 如其次

第今卽生身在報煩惱苦因. 因果二餘皆已

盡故卽行成是也

經曰聞甚深法至常能修行者. 述云此後解

行□修也. 有說於深能解故不疑於深能入

故不懼非也入亦解故. 今卽能信深敎故不

疑能解深義故不懼進修解是也. 常修行者

卽進修行也. 聞必修習而無間故云常修

中	欄

經曰其大悲者至靡不覆載者. 述云此後化

行成也. 深遠微妙者歎心深重. 靡不覆載者

嘆濟普廣. 非唯非悲蔭亦令出死故云載也

經曰究竟一乘至于彼岸者. 述云此第四成德

奇勝有二. 初成自德後成化德. 初又有二. 此

初集善勝有三對. 此初智斷對也. 一乘者卽

智雖有三乘其極無二故云一乘. 有說於此

一乘窮名究. 至涅槃果故至永彼岸非也.

若窮一乘至涅槃者應非菩薩故. 今卽信解

斯極故云究竟彼岸者卽斷. 旣得斷智障無

爲故云至彼岸

經曰決斷疑網至該羅無外者. 述云此次理敎

對也. 顯實以除妄故云斷疑網. 眞解發中故

慧由心出. 心者中實義故卽證理慧也. 達之

無餘故該無外. 卽達敎解也. 有說知無我慧

不從外來故慧由心出. 知敎從心現故該羅

無外. 此猶未盡. 無我慧從佛化生現心上. 敎

非正敎性故不可言從心出現. 卽知心者中

實無外者無餘. 卽敎智也

經曰智慧如大海至猶如雪山者. 述云此後

定慧對也. 慧深廣如海定高勝如山故. 慧用

明淨超日月定能滿德如雪山故

經曰照諸功德等一淨故者. 述云此後除障勝

有二. 此初總標也. 位法師云下有二十句皆

辨慧能. 然慧必不離定故說定慧離障者勝.

無有一德而不離染故云等一淨

經曰猶如大地至無染汚故者. 述云此後別

釋有三對. 初所因所起對. 卽異心是二障所

因非理作意. 垢染如次作意所起智惑障故.

下	欄

次能依所依對. 卽煩惱障□如其次第惑智

二障能所依故. 後無著無染對. 卽於三有著

亦所智障. 染汚唯惑故

經曰猶如大乘至大慈等故者. 述云第二化德

成有十三句略作六對. 一出凡入聖對卽初三

也. 乘者車也. 群萌者凡夫二乘. 運凡小而出

二死. 聞權實而潤善芽故. 二□邪就善對卽

次二句也. 三普覆希見對卽次二句也. 四□邪

歸正對卽次二句. 無所藏積卽聖種故. 五無

勝無染對卽次二句. 無善能勝調諸染故. 六

無畏有憐對卽後二句. 無邪可畏憐無樂故

經曰□滅嫉心至修六和敬者. 述云此第五行

修增進有二. 初自分行修後勝進修行. 初又

有二. 初行修方便□滅嫉心卽利他方便. 若

有嫉忌不能利物故. 心法無足卽自利方便.

有厭足者必不進修故. 後勤修正行卽常正

行. 常欲廣說等利他行. 修心無疲□故欲廣

說. 說心勝也. 擊法鼓等卽所說勝也. 曜慧日

等所利勝. 照三慧日以除愚癡故. 修六和敬

者卽自利行. 修三業見戒利皆同故便相親

敬情無乖異故云六和敬

經曰常行法施至遊諸神通者. 述云第二勝進

行修有三階. 初勝進始卽常行法施利他始

志勇不弱自自利始故. 次勝進中爲燈明福田

等利他中也. 能生物解故云世燈明. 亦生人

善故云勝福田. 以慧開化故云導師. 福利無

差故無1增愛. 樂道無欣□卽自利中修善故

云樂道. 除過故無餘. 後勝進修成. 卽拔欲刺

等利他行成. 化令離過故以安群生. 導之從

經數:一七四八

經名:無量壽經連義述文贊卷下

頁數:一六三

上	欄

善故德勝尊敬. 滅三垢等卽自行成. 滅貪瞋

等故斷行成. 遊戱神通故行德成也. 有說三

垢卽煩惱業苦非也. 業苦未必垢故

經曰因力緣力至諸通明力者. 述云此第六

諸力備足有三. 此初自力備有七雙. 一因緣

雙卽因力緣力. 宿世善根名因力親近善友而

聞法名緣力故. 二意願雙卽意力願力. 有說

心佛之心名意力起行之願名願力. 有說發

菩提心名億力希心佛果名願力. 二俱不然.

心願起行言別義一故發菩提心卽希佛果

故. 如其次第. 今卽如理作意名意力心菩提

心名爲願力. 三總別雙卽方便力者總也. 常

力善力者別也. 無間脩故常力. 惡法不間故

善力. 卽此二力加行善巧故云方便力. 四止

觀雙所止行成故名定力觀行成故云慧力.

五聞行雙卽多聞力是脩行之解施等六度是

所修行故. 六念定雙卽遣相之念是正念力

除亂證實是正觀力故. 或有本云正定止觀

故. 位法師解止是定觀是慧正觀應是. 七通

明雙卽通力者六通明力者三明故

經曰如法調伏諸衆生力者. 述云次化行成

也

經曰如是等力一切具足者. 述云此後總結

也

經曰身色相好至無量諸佛者. 述云此第七

諸德殊勝有四. 此初自德殊勝也

經曰常爲諸佛所共稱嘆者述曰此第二行順

諸佛也

經曰究竟菩薩至諸三昧門者. 述云此第三

中	欄

解行究滿. 卽六度爲行三昧爲解故. 有說見

諸法生卽知不滅見諸法滅卽知不生故云不

生滅非也. 旣見法生必知滅故. 生者歸滅一

向記故. 今卽我法空空故無相無相故無願.

由此不見有生滅也

經曰遠離聲聞緣覺之地者. 述云此第四行

超二乘也

經曰阿難彼諸菩薩至不能窮盡者. 述云此

第二結歎也

經曰佛告彌勒至不可稱說者. 述云第二勸

人往生有二. 初結人土勝後正勤往生. 初又

有二. 此初結人德勝也

經曰又其國土至淸淨若此. 述云此後結土

樂勝也

經曰何不力爲至昇道無窮極者. 述云第二正

勸往生有二. 此初直勸往生也. 何不力爲善

者勸脩往生之因. 力者盡力. 人聖國妙□不

盡力作善願生故. 又力者力勵. 道之自然者

脩所得之利. 因善旣成不自獲果故云念自

然. 唯能念道行德著不簡貴賤皆得往生故

云著於無上下. 念字長讀流至此故. 有說洞

達者洞解了達. 無邊際者實相. 非三際可尋

故. 實相旣是淨土之本. 往生者要須窮其原

故須解達非也. 窮實相之原非凡夫所能. 往

生淨土唯應聖故. 今卽得生彼土神智洞達

無有邊際故. 去者棄棄穢土故. 有說五惡道

者三途非天及以女人. 女人是惡趣本故. 又

下文五惡卽名五道非也. 無有處說名女人

趣故. 五惡是因不可言趣故. 今卽人天雖名

下	欄

善趣對於淨土亦名惡道. 云五惡道. 在此穢

土先斷見惑離三途因果. 後斷修惑絶人天

因果. 若生淨土五道頓捨故云橫截. 截者其

果自閉其因. 獲道深廣故無窮極

經曰易往而無人至壽樂無窮極者. 述云此後

傷嘆重也. 修因卽住故易往. 無人修因往生

者鮮故無人. 修因心生終不違逆故國不逆

違卽前易往也. 久習纏蓋自然爲之牽縛不

往故自然所牽卽前無人也. 有說因滿果熟

不假功用自然招致故自然所牽. 義亦可也.

道德者因壽樂者果. 壽者受也. 問修淨土及

兜率因何者爲難. 答有說兜率是界淨土非

繫故. 生淨土易於兜率非也. 夫言界者是流

轉之處. 西方淨土是出離之所故. 難修流轉

業易行出離之因. 必違正理故. 有說古來諸

德作兜率業者咸以西方難生故不敢作. 今

以七義證西方易生. 一時但少修故卽觀經

云下三品臨命終時一念十念悉得生故. 二

諸佛護念故卽稱讚經曰六方諸佛護念等是

也. 三光明攝受故卽觀經云念佛衆生攝取

不捨也. 四乘佛本願故卽此經云阿彌陀佛

四十八願弘誓是也. 五彼聖來迎故卽上文

云願生我國若不來迎者不取正覺也. 六凡

助念故謂臨命終時諸同行者相助念送故.

七聖說易生故卽此文云易往而無人其國人

逆也. 今觀此解雖復靈異理必不然. 彌勒不

應無誓願故. 有生彼天彌勒放光來迎同彌

陀故. 一稱德號尙得生天肉亦十念. 故同行

亦必相助故. 而不說言無人故亦無說處是

經數:一七四八

經名:無量壽經連義述文贊卷下

頁數:一六四

上	欄

別時之意. 而爲化懈怠故無一衆生不有彼

業故. 曾所生故當亦生. 故諸有智者必不可

言易生淨生非兜率也. 若易生者果必非勝

故. 今卽生西方土雖復甚難專心往生一念

十念皆得往生. 可謂難生中之易也. 傍義且

止應釋本文

經曰然世人薄俗至不急之事者. 述云第二申

娑婆穢惡令人厭捨有四. 一顯煩惱過二勸

令脩捨三申罪業過四重勸脩捨. 初又有三.

初辨貪過次示瞋過後思癡過. 初又有二. 初

總標也. 急者?也又○也. 世俗之人薄於風

俗以貪欲心共諍現世不可急五欲之事故

經曰於此劇惡極苦之中至無有安時者. 述云

此後別釋有二. 初總顯貪過後別辨貪過. 初

又有三. 此初推心苦也. 勤者苦也營者護也

給者資也. 卽爲身故心也. 無尊卑貧富者能

心之人. 少長男女者所爲之人. 卽爲他故心

也. 有者恐失無者欲得憂之無異云有無同

然. 適者乃也屛者閉塞營者血氣之名也. 若

强憂慮者氣塞難息故. 卽心苦也. 爲心走使

者如渴鹿逐於陽二□眼弄於空華皆爲愛水

之心不了病華而走馳故. 卽身苦也

經曰有田憂田至憂念愁怖者. 述云此此次守護

苦也. 有說什者資也. 在俗什物卽田宅牛馬

錢財衣食六畜奴婢也. 出家卽六物也. 許供

身者卽百一也. 雖有二解皆無據准. 今卽准

淨傳. 有云三衣十物者蓋是譯者之意離分

爲二處. 不依梵本. 別道三衣折開十物. 訓什

爲雜未符先旨故. 十三杜多唯暇上行十三

中	欄

資具蓋兼中下. 供身百一未見律文. 經雖有

言應是別時之意. 由此西方俗侶官人貴勝

所著衣服唯有白疊一雙. 貧賤之流祇有一

箇. 出家法衆但畜三衣六物. 樂盈長者方用

十三資具

經曰橫爲非常至適無縱捨者. 述云此後散失

苦有二. 此初失財苦也. □(止容衆從二反)懼心亂動

也

經曰或坐□碎至莫誰隨者者. 述云此後失

身苦也. 莫誰隨者卽無一從物之意也

經曰尊貴豪富至與痛共居者. 述云此第二別

示貪過有二. 此初寄富貴以申貪過也. 有說

寒謂八寒地獄熱謂八熱地獄. 受寒熱等苦

尋常故與痛共俱. 病者受也. 此恐非也. 現身

與後苦不可言俱故. 成卽寒恐熱惱與痛共

俱. 或有經本臨終寒熱恐訛也

經曰貧窮下劣至終身夭命者. 述云此後據

貧窮以示貪過有二. 此初示現苦也. 有一少

一者有田少宅故. 有是少是者雖有田而不

足故. 思有齊者思齊富貴故. □者敗也

經曰不肯爲善至莫能知者. 述云此後顯後

苦也

經曰世間人民至更相報復者. 述云第二顯

嗔過有三. 此初結怨相報也. 家室者夫稱於

婦曰家婦稱於夫曰室. 雖有此言良恐非也.

下之更解. 無者不也. 患者惱也. 精神者卽種

子識. 剋者要也. 識者記也. 由前結恨成怨.

種子引果不假功用故云自然. 復者酬也

經曰人在世間至復得相値者. 述云此次別易

下	欄

會難也. 當者逐也. 行者業也. 自當者卽自受

也. 善變化者卽惡趣報. 惡變化者卽善趣報.

豫者逆也嚴者脩也. 由宿世逆修善惡之業

苦樂報而待故. 又嚴者嚴然. 卽隨宿善惡地

獄天堂嚴然而待也. 窈窈者卽中有之時. 冥

冥者卽生有之時

經曰何不棄衆事至欲何樂乎者. 述云此後勸

令脩捨也. 曼音萬及也. 亦作蔓(馬安反)延長貌

也. 非此中義. 待者停也. 位法師云待何事欲

何願樂乎欲何快樂. 義亦可也

經曰如是世人至且自見者. 述云第三顯癡

過有三. 此初自無正信也. 坐者由也. 由不信

故專執自見卽其失也

經曰更相瞻視至無一怪也者. 述云此次承習

無信也. 令亦敎也. 素者昔也. 不爲善者無行.

不識道德者無解. 身者色根. 神者性也心者

果也. 意者根也趣者果也. 道者因也. 卽世出

善惡因果皆不能知. 無一怪者卽無怪行也

經曰生死常道至甚可傷者. 述云此後正申癡

過有二. 此初對父子以顯其過也. 有說少者

早夭老者後死故云顚倒. 不報上下死之同

然故云上下非也. 若如所言應云顚倒不報

上人下人故. 今卽顚倒者卽相錯之義. 上者

上昇下者下墜故. 五道相錯或昇善趣或墜

惡趣故云上下. 無常根本者卽無一常本之

業. 當者受也. 蒙又作□皆(莫公反)蒙覆不明也.

冥(鳴央反)暗昧無知也. □有眸子而無見也. 又

□?(下牛對反)生聾. 又蒙籠盧江反蒙籠謂不明了

也. 抵(都禮反)拒也□也. 突(徒骨反)觸冒也. 狼者

經數:一七四八

經名:無量壽經連義述文贊卷下

頁數:一六五

上	欄

貪過也

經曰或時家室至無可奈何者. 述云此後對

親戚以顯過有二. 此初戀著不能解也. 禮記

三十壯有室. 玄公曰有室有妻也. 蓋論語由

也升堂矣未入室也. 卒者終也便旋者疾

經曰總猥○擾至勤苦□務者. 述云此後造惡

受苦報有四. 此初發貪追心也. 猥(烏罪反)惡也

字林衆也廣雅頓也又雜也擾者亂也. □又

作□古文□(之容反)方言征□征遑遽. 賴(洛代反)孝

經曰一人有慶兆民賴之. 註云賴蒙也聊者

甘也

經曰各懷殺毒至不從人心者. 述云此第二

起嗔殺害也

經曰自然非惡至無有出期者. 述云此第三苦

報難出也. 作惡之人宿罪之力自然招集非

法惡緣隨而與之故云自然非惡先隨與之.

恣聽者卽作惡自在無懼之義. 待亦作至

經曰痛不可言甚可哀愍者. 述云此第四傷

令生厭也

經曰佛告彌勒至在人後也者. 述云此第二勸

人脩捨有四. 一正勸脩捨二彌勒領解三重

勸脩捨四重彌勒領解. 初又有二. 此初勸令

修行也. 欲令天人疾從脩捨故更對彌勒而

須勸之. 世間事者卽前三毒之事. 用者以也

坐者由也. 世人以是三毒事不得歸眞去道

遠故云不得道. 負者違也

經曰□有疑意至當爲說之者. 述云此後勸

令請問也. □若也設也

經曰彌勒菩薩至如佛所言者. 述云第二領解

中	欄

有五. 此初信順佛語也. 貫者通也. 通心思之

世人實隨三毒之事坐不得道如佛說故

經曰今佛慈愍至解脫憂苦者. 述云此第二

領佛慈利也

經曰佛語敎誡至莫不究暢者. 述云此第三

歎說深善也. 甚深善者歎敎利深. 智慧明見

者歎智普達. 橫達十方故八方上下□通三

世故去來今. 可謂莫不究暢

經曰今我衆等至皆令得道者. 述云此第四重

領佛恩也. 謙苦者因因也. 恩德者果也. 苦又作

恪. 古文○1(若各反)字林恪恭敬也. 謙者退己

之言. 苦者苦行. 福祿光明者自福殊勝. 達空

無極者自智殊勝. 開入泥洹者化物獲滅. 敎

授典攬者敎令修道. 典者常也申常道故. 廣

雅典主也. 攬者□之在手又取也. 常道攬理

故云典攬. 此中意言道法開導故云敎授. 以

此經典要攬衆義令其習故云典攬. 卽智化

也. 剛强衆生威德暇御令其消伏歸從聖化

故云威暇消化. 善軟衆生慈力攝取故感十

方. 有緣斯攝故無窮極. 卽福化也

經曰今得値佛至心得開明者. 述云此第五

申自喜慶也

經曰佛告彌勒汝言是也者. 述曰第三重勸

脩捨有三. 初嘆印領解次正勸修行後勸捨

疑惑. 初又有三. 此初印前嘆說也. 佛說快甚

深甚善言當其理故曰是也

經曰若有慈敬至乃復有佛者. 述云此次嘆領

荷恩有二. 此初正嘆彰佛難値也. 有說申己

難値非也. 復言必是顯當有故. 今卽標彌勒

下	欄

成佛之時也

經曰我今於此世至涅槃之道者. 述云此後申

己化益卽樹王成道捺苑轉法輪也. 有說創

斷陳如之疑故言斷諸疑網者非也. 佛決物

疑非局陳如故. 今卽斷疑拔欲者令離煩惱.

杜衆惡源者令離惡業. 杜者塞也. 疑愛是利

鈍惑之所由故言本也. 惡業爲總別苦之所

流故云源也. 卽口業化是也. 天上人間唯佛

獨尊故遊步三界. 化之縱任故無所拘□. 卽

身業化也. 善閑經典要攬衆義故典攬智慧.

備解三乘所行之道故衆道之要. 卽意業化

也. 綱維者猶綱紀之屬. 暇戒御衆故云執持.

顯正以簡邪故照分明. 廣化群品故開示

五道. 令越苦海故度未度. 決生死而令出正

涅槃而令入卽敎之弘化也

經曰彌勒當知至不可稱數者. 述云此後慶

値佛聞法有三. 此初申彌勒始終也

經曰汝及十方至不可具言者. 述云此次標

衆生本末也. 永者長也

經曰乃至今世至吾助汝喜者. 述云此後如

來正慶也. 藉久遠因値佛聞法卽可慶喜故

經曰汝今亦可至積累善本者. 述云第二勸

修行有二. 此初正勸脩捨也. 病者內苦痛者

外苦

經曰雖一世勤苦至涅槃之道者. 述云此後

擧利令修也. 身與福俱故道德合. 心與智俱

故云合明

經曰汝等宜各至受諸厄也者. 述云此第三勸

捨疑惑也. 帛謙本中辨中下輩皆云生彼佛

經數:一七四八

經名:無量壽經連義述文贊卷下

頁數:一六六

上	欄

國不能前至彌陀作所. 便見國界邊七寶城

喜止其城. 卽於七寶池蓮華化生自然長大

於是間五百歲. 其城縱廣各二千里. 城中亦

有七寶舍宅宅中皆有七寶浴池. 浴池中亦

有蓮華故. 此中言七寶宮殿者蓋彼城內寶

舍宅也. 彼城受樂此經曰如□利天. 而受諸

厄者不能見聞三寶故. 若作此說彼土亦有

憂根者. 諸厄卽憂受. 受出世受故不名苦苦.

諸說淨土身心柔軟無憂受者唯是厭俱. 世

出世捨非憂□故. 若憂非憂皆障見佛咎從

發惑. 故誡勸言無得疑惑中悔爲過

經曰彌勤白言至不敢有疑者. 述云此第四

彌勤領解也. 奉行者領前勸脩之言彰已奉

行. 不疑者領勸捨疑申自不疑

經曰佛告彌勒至易可開化者. 述云第三廣

擧羅苦令人厭捨有二. 初嘆前解行後正申

業苦. 此初卽嘆彌勒領解奉行也

經曰今我於此至令離五燒者. 述云第二正申

業苦而令厭捨有三. 初略釋次別釋後總釋.

初又有二. 此初令捨令離也. 有說五惡爲因

痛燒爲果卽五戒所防. 身三非爲三口四爲

第四飮酒爲第五. 酬此五因卽受五痛. 痛者

苦受燒者苦具. 若痛若燒皆地獄報. 故前文

云臨終寒熱與痛苦俱. 遂迪餘家五痛人中

受五燒在地獄云此太錯判經文. 害文傷義.

直由不了痛是苦受燒是苦具. 不可人中受

痛而無苦具地獄有苦具而無痛故. 又作五

惡先入惡道後生人中故. 地獄受痛燒報已

然後生人受餘報苦. 此恐不然. 若言五惡卽

中	欄

五戒所防者. 不妄語戒唯防妄語如何口四爲

第四惡應正理耶. 又痛必兼具燒如何無受.

故不可言人中有受而無具地獄有具而無

受. 又如□王殺其父王已現受衆苦. 必不可

言先受痛燒後受餘苦. 經曰華報應成虛言

故. 今還存所迪之義. 殺盜邪□妄語飮酒是

其五惡. 五痛華報. 現閉王法身遭厄難名爲

五痛. 三途果報名爲五燒. 不爾便違世有常

道王法牢獄等文故

經曰降化其意至涅槃之道者. 述云此後令

持令得也. 五善卽防五惡之戒. 由持五戒現

無衆苦故. 獲福德反五痛也. 後生西方終爲

涅槃故. 度世長壽卽反五燒也

經曰佛言何等至何等五燒者. 述云第二別釋

有二. 初問後釋. 初又有二. 此初問所捨離也

經曰何等消化至涅槃之道者. 述云此後問

所持得也

經曰佛言其一惡者至積德所致者. 述云第二

釋有五. 此初釋殺生有二. 初釋所捨離後釋

所持得. 初又有三. 初牒釋次總結後寄喩顯

過. 初又有三. 此初釋惡也. 剋者殺也賊者害

也. 有說神明者卽同生同1生. 同生在右肩記

所作惡同名在左肩記所作善故云記識此恐

非也. 業報感起非神所堪故. 今卽還同精神

剋識以種子識功能不亡名記識故. 孤者無

父母獨者無子女. ?(烏皇反)羸也弱也. 俗文短

小目?. 狂(其亡反)變性意也又亂也

經曰世有常道至難得2定出者. 述曰此次釋

痛也

下	欄

經曰世間有此至會當歸之者. 述云此後釋燒

也. 貿(莫候反)三倉換易. 卒暴者忽也. 會當者必

也. 歸之者至也

經曰是爲大惡至勤苦如是者. 述云此第二

結也

經曰譬如大火焚燒人身者. 述云此第三顯

過也

經曰人能於中至爲一大善也者. 述云此第

二釋所持得也

經曰佛言其二至事至乃悔者. 述云此第二釋

盜有二. 初釋所離有三. 此初牒釋有三. 此初

釋惡也. 度者量也則也. 更相盜竊故無義理.

非理心財故不順流軌. 不勒貪心故云奢. 耽

財欲得故云□. 雖有心欲而言足故心口異.

口出善言心懷惡計故云□. 覆藏自性故云

諂. 爲行無信故云不忠. 言3論者意妄媚者狀

妄. 枉者橫也. 度者法量機者機關. 卽巧言令

色曲取君意能行機僞知君形勢不申正諫是

也. 鄕者一萬二千五百家. 黨者五百家. 市者

交易所居. 五家爲□□五爲里. 野人者孔子

曰先進於禮樂謂野人. 我進於禮樂謂君子

也. 包氏曰謂鄙陋也. 郊外曰野邑外謂郊. 從

事者相稱也. 至竟者死也. 善惡者因禍福者

果. 追者還取命者招引. 善惡因成必進今果

起也. 又追者逐也命者業也. 逐善惡業以所

生故後者是也

經曰今世現有至受其女罰者. 述云此次釋

痛也

經曰因其前世至痛不可言者. 述云此後釋燒

經數:一七四八

經名:無量壽經連義述文贊卷下

頁數:一六七

上	欄

也

經曰是爲二大惡至勤苦如是者. 述云此第

二結也

經曰譬如大火焚燒人身者. 述云此第三顯

過也

經曰人能於中至爲二大善也者. 述云此第

二釋所持得也

經曰佛言其三惡至患而苦之者. 云述此第三

釋邪□有二. 初釋所捨有三. 初牒釋又有三.

此初釋惡也. 1處者天天者性. 又○(與一反)樂也.

唐者虛也. 眄者(眠見反)說文邪視也.  又下戾五

戾反說文恨視也. □(力代反)說文瞳子不正也.

蒼□篇內視也傍視也. 細色者好色也. 態古

文[&FFFF]#(他代反)意恣也. 謂能度人情狀也. 結者期

也. 師(所飢反)四千人爲軍. 二千五百人爲師. 師

十二匹馬也. 五百人爲旅也. 强奪者公然劫

取. 不道者左道取物. 貧無産業故不自修業.

唯外懷攝故惡心在外. 竊者私隱. 趣者伺人

不覺以心他物. 擧之離本曰盜. 擊者司馬彪

曰擊動也. 恐者恐怖熱者惱熱. 苦具逼身曰

迫. 以威凌物曰□

經曰亦復不畏王法禁令者. 述云此次釋痛

也

經曰如是之惡至痛不可言者. 述云此後釋

燒也. 著者著同幽明也

經曰是爲三大惡至勤苦如是者. 述云此第

二結也

經曰譬如大火焚燒人身者. 述云此第三顯

過也

中	欄

經曰人能於中至爲三大善也者. 述云此第

二釋所持得也

經曰佛言其四惡至常懷□者. 述云此第四釋

妄語有二. 初釋所離有三. 初牒釋有三. 此初釋

惡也. 傍者夫婦. 易神致反輕侮也. 蹇(居[&FFFF]#反)左

傳偃蹇驕傲也. 廣雅大嬌也. 謂自高大貌也

釋名云偃偃息而臥不執事也. 蹇跛蹇也. 痛

不能作事也

經曰如是衆惡至無所復依者. 述云此次釋

痛也. 天神卽護世天. 錄其作惡奏上帝釋. 記

在惡籍故云記識

經曰壽命終盡至痛不可言者. 述云此後釋燒

也. 有說名言種子在賴耶神業種引生必有

趣向故云名籍在神明. 卽違自許護世天神

奏上帝釋記在惡籍故. 今卽壽命盡時惡業

所引. 鬼神促攝將入惡道. 逐其名籍往受苦

報. 頓者至也從者處也得者依也. 有說天道

者卽天下之道恐非也. 苦報未必在天下故.

今卽天者業也惡業之道故. 瑜伽亦云業天

蓋同此矣. 自然者明了狀. 蹉(千阿反)跌(徒結反)通

俗文失□曰跌. 廣雅差也亦偃也. 業報運數

終不參差故. 卽不違之義

經曰是爲四大惡至勤苦如是者. 述云此第

二結也

經曰譬如大火焚燒人身者. 述云此第三顯

過也

經曰人能於中至爲大善也者. 述云此第二

釋所持得也

經曰佛言其五惡至飮食無度者. 述云此第五

下	欄

釋飮酒有二. 初釋所離有三. 初牒釋有三. 此

初釋惡有二. 此初造惡也. 徙倚者猶徘徊也

又失所之狀宜從初也. 倚依音辜(古胡反)爾雅

罪也. 較苞學反粗略也. 廣雅明也見也. 謂

較然易見也. 位法師云辜者罪也. 較者直

也. 奪者盜也2貞罪直突盜人財物以爲快意.

未知較直出於何處. 散者行也振者惠也. 損

富補貧. 賑亦同. 慣串同也

經曰肆心蕩逸至願令其死者. 述云此後惡過

也. 肆者申也. 有說魯扈是强直自用之志. 抵

突是觸誤侵陵之懷. 未知從何. 魯(力古反)孔安

國云鈍也3方言何也. 扈(胡古反)漢書音義曰跋

扈自縱恣也. 薛綜曰勇健貌. 又作虜扈. 謂縱

橫行也. 虜人獲也. 戰而□獲也. 六親者有說

父親有三母親有三合有六親. 或有引世語以

申難定. 應□云父母兄弟妻子. 王弼云父母

兄弟夫婦. 皆違持頌云父之六親母之六親.

識當者認也. 有作職當. 傳謂敢也. 良恐訛之

經曰如是世人至意不開解者. 述云此次釋痛

也. 僥(五彫古□二反)□遇也. 謂心親遇也. 倖(胡耿反)非

其所得而謂得也

經曰大命將終至痛不可言者. 述云此後釋

燒也. 命是天地壽三大中之一故云大. 窈窕

者幽冥貌. 浩浩者大水貌. 茫茫者冥昧貌. 數

者理數

經曰是爲五大惡至勤苦如是者. 述云此第

二結也

經曰譬如大火焚燒人身. 述云此第三顯過

也

經數:一七四八

經名:無量壽經連義述文贊卷下

頁數:一六八

上	欄

經曰人能於中至爲大善也者. 述云此第二

釋所持得也. 副者助也稱也

經曰佛告彌勒至展轉相生者. 述云第三總

釋有二. 初總釋所離後總釋所得. 初又有二.

此初總標也

經曰但作衆惡至示衆見之者. 述云此後別

釋有二. 此初從惡生痛燒也. 作衆惡者卽五

惡. 入惡趣者卽五燒. 被女病者卽五痛

經曰身死隨行至自相□然者. 述云此後從

燒生惡痛有三. 此初五燒也. 行者業也

經曰至其久後至隨以磨滅者. 述云此次從

繞生惡也. 省者察也

經曰身坐勞苦至痛哉可傷者. 述云此後從惡

生痛也. 坐亦由也受也. 苦增不止故云久大

劇. 業果之理更無作者故云天道施張. 造惡

必彰故自糾擧. 糾亦糾(唐由反)決疑云三合繩

也. 非此中意. 今約也限也. 糾是古體也. 身當

法網故云網紀羅網. 貴賤勿不從法故上下

相應. 罪者歸之無人伴送故云□. □□者□

也□古文[&FFFF]#?同1臣營反獨也單也

經曰佛語彌勒至佛皆哀之者. 述云第二釋

所持有二. 此初結彰己悲也

經曰以威神力至涅槃之道者. 述云此後正

申化益也. 滅惡就善者令修世善. 棄思受道

者修出世善

經曰佛言汝今至苦痛之道者. 述云第四勸人

脩捨有二. 初佛勸脩捨後彌勒領解. 初又有

三. 初以理正勤次擧現化勸後以化滅勸. 初

又有二. 此初正勸脩棄也. 端守者匡邪守正

中	欄

故

經曰汝等於是至無髮毛之惡者. 述云此後

對歎令脩有二. 此初對彌陀土歎勝令修也.

施等六度卽自利得. 轉化立善卽利他行. 行

善是也. 正心齋戒卽止善也. 此修難成故於

一日勝西方國百年之善. 而稱讚云生彼國

疾得無上菩提者彼無時不修故. 此修善時.

少故不相違也

經曰於此修善至未嘗寧息者. 述云此後對

餘佛土歎勝令修也. 卽望上位所居勝土□

量難勝令增修意. 殆者危也盡也. 今此中意

存其俗語言欺之也

經曰吾哀汝等至務修禮讓者. 述云此第二擧

現化益以勸修有二. 此初修善得益也. 邑者

周禮四井爲邑方二里也. 九夫爲井方一里

也. 說文八家一井也. 聚落者小鄕曰獲. 廣雅

落居也. 謂人所聚居也. □(力暇反)疫□也. 人病

相注也. 釋名云病氣流行中人也. 戈(居和反)平

頭戟長十尺六寸或六尺六寸也

經曰佛言我哀至無爲之安者. 述云此後滅

惡離苦也. 滅五惡故獲五德離痛燒故昇無

爲之安樂

經曰吾去世後至略言之耳者. 述云此第三

以滅化損以勸修有二. 此初彰去聖後損也.

悉者備也

經曰佛語彌勒至無得犯也者. 述云此後勸

人使修也

經曰於是彌勒至不敢違失者. 述云此第二彌

勒領解也. 甚苦實爾者領解. 不敢違失者奉

下	欄

行. 不敢者畏也

經曰佛告阿難至無著無□者. 述云第三褒貶

得失令物脩棄有五. 此初佛命阿難禮彌陀

佛也. 彌勒是影響衆之主. 阿難爲當機宜之

首故. 佛唯對此二大聖勸物令修淨土之因

經曰於是阿難至聲聞之衆者. 述云此第二阿

難承命禮佛以心見也. 土是所居衆是所化

故兼之也

經曰說是語已至唯見佛光者. 述云此第三彼

佛放光應請令見. 滉?者積水貌猶浩蕩也.

汗者熱氣所蒸液也. (下旦反)又汚(烏臥反)泥著物

也. 說文穢也. 宜從初也. 今言浩汗者布水貌

經曰爾時阿難至亦復如是者. 述云此第四

尋光備見彼土得失也. 此衆見彼土彼土見

娑婆明昧有異如前已解

經曰爾時佛告至對曰已見者. 述云此第五彰

2彼失令心令捨有二. 此初彰德令心有三問

答也. 諸說淨土無天地異者卽違此文. 從地

以上至淨居天. 然帛延經云卽諸佛國中從

第一四天王上至三十六天上諸菩薩阿羅漢

天人皆復於虛空中大共作衆音伎樂. 下云

則第一四天王諸天人第二□利天上諸天人

第三天上諸天人第四天上諸天人第五天上

諸天人第六天上諸天人第七梵天上諸天人

上至第十六天上諸天人上至三十六天上諸

天上. 支謙經亦云卽諸佛國中從第一四天

上至三十二天上諸天人. 後云阿彌陀佛爲

諸菩薩阿羅漢說經. 菩薩阿羅漢及諸天人

民無尺數皆飛到阿彌陀佛所聞法歡喜. 卽

經數:一七四八

經名:無量壽經連義述文贊卷下

頁數:一六九

上	欄

第一四天王第二□利天上至三十二天上諸

天人各持天上萬種自然之物來下爲阿彌陀

佛作禮供佛養佛及諸菩薩阿羅漢. 准此二經.

諸界世中皆有三十六天及三十三天. 雖復

一本譯家異故. 依密嚴經有二十六天. 謂六

欲天梵天有十淨居有五無色及有四無想天

故. 彼頌曰欲色無色界無想等天宮佛超過彼

已而依密嚴住. 依本業經有二十八天. 卽欲

界有六禪各有四淨居爲一不說無想加大靜

天及無色四也. 依華嚴經有三十二天. 謂六

欲天初禪有五上三各四淨居亦五及四無色

不說無想故. 總而言之. 支謙本卽同華嚴故

雖不說無想大靜有三十二. 而帛延云三十

六者蓋是訛也. 將其謙本□帛延經. 延經多

訛故雖有無色天而依欲色住更無別處故.

今唯問乃至淨居所有莊嚴. 雖有淨居天而

定性那含必不生淨土. 而密嚴云或生欲自

在及以色界天乃至無想宮阿迦尼□處空識

無所有非想非非想. 如是諸地中漸次除貪

欲住彼非究竟尋來生密嚴者. 彼密嚴之土.

旣十地菩薩所生之處故不相違. 前文自云

淨居諸天與阿加尼□螺□梵王同會一處.

咸於此土佛及菩薩生希有心. 故卽知彼天

生密嚴土是菩薩也. 傍論且止應釋本文

經曰彼國人民至亦皆自然者. 述云此後顯

彼土失令厭令捨有二. 初彰彼胎生之失後勸

發脩捨之意. 初又有四. 此初寄問彰彼胎生

之果也. 百由旬者卽下輩疑佛所生之宮. 五

百由旬者卽中輩疑智所止之宮. 而帛謙經

中	欄

若中若下皆云二千里城者蓋是略擧不盡

之言. 不爾中下輩後無參差故此文爲勝. 量

之大小思之可會. 五百歲卽此方年數故. 餘

本皆云於是間五百歲也

經曰爾時慈氏至胎生化生者. 述云此第二

對因顯果有二. 此初問. 卽正問胎生之因兼

其化生也

經曰佛告慈氏至謂之胎生者. 1唯總別違理

過同前解. 良亦次第乖諸論故. 有說佛智卽

總標四智區故. 大圓鏡智名不思議智平等

性智名不可稱智妙觀察智名大乘廣智成所

作智名無等無倫最上勝智. 此亦不然. 後之

四智如其次第鏡等四智隨順聖敎不應四智

皆名佛智故. 平等妙觀二智心品菩薩亦得

故. 故此五智如其次第彼佛地經中五法是

也. 淸淨法界名爲佛智智處智性皆名智故.

有處彌陀雖有弘誓衆生萬品. 頗能接引十

方天人令生彼國故云不了佛智. 彌陀旣證一

眞法界無德不圓諸患悉盡. 盡當際而不竭

稱本願而迎接. 故有緣衆生皆生彼土. 不可

以疑網經懷也. 大圓鏡智名不思議智. 有聞

經說善惡罪福重者先引便疑稱念彌陀佛名

必生彼土. 言□作諸惡惡心深重不應十念

相續微善能滅諸罪. 而往生彼入正定聚畢

不退轉. 故云不了不思議智. 不思議智有大

威力非思量境故. 汝不聞乎一面之鏡無像

不現. □疑一智力消諸罪障. 又如女毛萬斤

少火能焚. 故十念稱佛念別能除八十億劫

生死之罪. 往生淨土有何可怪也. 平等性智

下	欄

名不可稱智. 有聞佛智於法懸經懷疑而言.

名必相待. 待不覺而名覺有何懸絶念獲多

福. 今釋此疑顯佛有不可稱智. 平等性智證

二空理境智平等玄絶稱說. 而以名遣名而詮

玄旨. 悟旨者亡言. 境旣不可稱智可言不可

稱. 不可稱故念者福多. 由此不可疑網在懷.

妙觀察智名大乘廣智. 有聞念佛皆得往生

而起疑言過現諸佛雖復無量濟生不盡. 一

佛能度衆生盡不應更有餘佛化生. 如何念

彌陀佛者皆生彼土故云不了大乘廣智. 妙

觀察智常含智悲於諸有緣無不運載而入涅

槃. 但諸衆生各有所屬. 屬者雖盡不屬猶在.

故更有餘佛出世化益. 由此念佛皆生淨土

意在玆也. 成所作名無等無倫最上勝智. 有

聞如來不答十四不可記事便疑於佛. 不能

遍知一切諸法. 旣無勝用念有何福故云不

了無等倫智. 成所作智遍緣六塵. 不同凡

夫故云無等. 雖達萬境常在妙定. 非如二乘

入出不同故云無倫. 二障都盡發三業化作

四記論. 非諸菩薩之所能爲故云最上勝. 最

上勝者如其次第簡三祇劫故. 如來答難必

有利益. 答十四事唯有戱論知而不答. 故念

之者福定非少. 由此疑佛智雖生彼國而在

邊地不被聖化. 事若胎生宜之應捨

經曰若有衆生至具足成就者. 述云此後兼

答化生因果也

經曰復次慈氏至智慧勝故者. 述云此第三

□量顯劣有二. 此初歎化生之勝也

經曰其胎生者至疑惑所致者. 述云此次顯

經數:一七四八

經名:無量壽經連義述文贊卷下

頁數:一七○

上	欄

胎生之劣也. 惑者執也

經曰佛語彌勒至樂彼處不者. 述云此第四

寄喩申過有三. 此初立喩反問也

經曰對曰不也至欲自[&FFFF]#出者. 述云此次彌

勒順答也

經曰佛告彌勒至不樂彼處者. 述云此第三

如來申過也

經曰若此衆生至修諸功德者. 述云第二勸

令脩捨有二. 此初正勸令修令捨也. 識其本

罪者識本疑惑佛五智之罪深自悔責卽離寶

宮之處故

經曰彌勒當知至無上智慧者. 述曰此後結

勤修學也

經曰彌勒菩薩至彼佛國者. 述云第四重申

大菩薩往生西方增其往生之意有二. 此初

問也

經曰佛告彌勒至皆當往生者. 述云後答有

二. 此初顯娑婆菩薩生彼土也

經曰佛告彌勒至亦復如是者. 述云此後乘

申餘方往生有三. 此初總標也

經曰其第一佛至皆當往生者. 述云此次別

□也

經曰佛語彌勒至略說之耳者. 述云此後類

顯往生者多令增欣心之意也. □十三國而

通娑婆故云十四. 從初阿難問佛顔終乎如

來□諸菩薩往生之屬顯問答廣說分訖

經曰佛語彌勒至持誦說行者. 述云第三聞

說喜行分有四. 一歎經勸學二彰說利益三

示相令信四顯衆喜行. 初又有五. 此初歎聞

中	欄

勸行也

經曰佛言吾今爲諸衆生至復生疑惑者. 述

云此第二勸物除疑也

經曰當來之世至皆可得度者. 述云此第三歎

經普濟也. 有說釋迦正法五百年像法千年

末法萬歲一切皆過故云滅盡. 法雖滅已佛以

慈悲憐苦衆生獨留此經百歲濟度此恐不

然. 非唯法住違諸聖敎事亦未盡故. 今依法

住記云佛滅度時以無上法付囑十六大阿羅

漢幷諸眷屬令其護持使不滅沒. 及○其身

與諸施主作眞福田. 令彼施者得大果報. 所

謂賓頭盧等如是十六大阿羅漢護持正法饒

益有情. 至此南贍部州. 人壽極長至於十歲.

刀兵劫起爭相誅戮. 華法爾時當暫滅沒. 刀

兵劫後人壽漸增至百歲位此洲人等厭前刀

兵殘害苦惱復樂修善. 時此十六大阿羅漢

與諸眷屬復來人中稱揚顯說無上正法. 度

無量衆令其出家爲諸有情作饒益事. 如是

乃至此洲人壽六萬歲時無上正法流行世間

熾然不息. 後至人壽七萬歲時無上正法方

永滅沒. 時此十六大阿羅漢與諸眷屬於此

洲地俱來集會. 以神通力用諸七寶造□堵

波嚴麗高廣. 釋迦如來所有遺身都集其內.

爾時十六大阿羅漢與諸眷屬□□堵波. 以

香華持用供養恭敬讚歎□百千□. 瞻仰禮

已俱昇虛空向□堵波作如是言. 敬禮世尊

釋迦如來應正等覺. 我受敎○護持正法及與

天人作諸饒益. 法藏已沒有緣已周今辭滅

度. 說是語已一時俱入無餘涅槃. 聖先定願

下	欄

力火起焚身如燈二滅骸骨無遺. 時□堵波

便陷入地至金輪際方乃停住. 爾時世尊釋

迦牟尼無上正法於此三千大千世界永滅不

現. 從此無間此佛土中有七萬俱□獨覺一時

出現. 至人壽量八萬歲時獨覺聖衆復皆滅

沒. 次後彌勒如來出世. 以此言之. 當人壽七

萬歲時無上正法方永滅沒故云經道滅盡. 十

六大聖取滅度時□堵波便陷入地. 特者獨

也. 大涅槃經廣顯佛性. 聖敎中深. 逐聖人而

先沒. 此經唯開淨土令人心生濟凡中之要.

故獨留百歲. 機宜旣異. 沒滅前後不可致怪.

所願皆得者卽留之利益也. 法滅盡後聞尙

獲利往生淨土. 沿亦今聞者矣

經曰是佛語彌勒至無過此難者. 述云此第

四歎聞而令敬重也

經曰是故我法至如法修行者. 述云此第五

結勸修學也. 我法者卽此經也. 如是作者卽

此經說彌陀隨願修行成身成智也. 如是說

者上爲衆生之所說也. 如是敎者前敎人令

往生也

經曰爾時世尊至正覺之心者. 述云第二彰

說利益有三. 此初發願益也

經曰萬二千那由他人至漏盡意解者. 述云

此次聲聞益也. 法眼淨者卽預流果也. 漏盡

者障盡. 意解者智滿衆聞此方穢惡可厭故

得聲聞之果

經曰四十億菩薩至當成正覺者. 述云此後菩

薩利也. 聞彌陀佛成德廣大故得不退轉. 聞

此土多惡誓欲濟度故以弘誓德而自莊嚴